Enigeen kan toegang verkry tot die opsomming van gerapporteerde uitbrekings van veesiektes in Suid-Afrika op die webwerf van die Departement van Landbou.
Elke maand dien staatsveeartse dwarsdeur Suid-Afrika veesiekteverslae by hulle provinsiale direkteurs van veeartsenykundige dienste in. Hierdie verslae word dan nagegaan en aan die Direktoraat Dieregesondheid in Pretoria gestuur, waar hulle in 'n databasis ingevoer word. Maandelike veesiekteverslae word met behulp van hierdie inligting saamgestel. Hierdie verslae word landswyd en internasionaal aan belangstellende partye en organisasies gestuur.
Die inligting kan op die webwerf van die Departement van Landbou verkry word. Doen aansoek by die Senior Bestuurder: Dieregesondheid as jy ook op die verspreidingslys wil wees.
Die inligting is onmiddellik op die webwerf beskikbaar.
Hierdie diens is gratis.
Daar is geen vorms om in te vul nie.